**Referat møde den 4. januar 2012**

**Regimentsparkens Ejer- og Beboerforening**

**Mødedeltagere**:

Viggo

Morten

Svend

Henriette

Margit (Afbud)

**Dagsorden**

1. Forberedelse til fælles orienterings- og koordineringsmøde med Grundejerforeningen og Ejerforeningen Garnisonsparken.
2. Eventuelt

|  |  |  |
| --- | --- | --- |
| Dagsorden pkt.  |  | Ansvarlig/aktion |
| 1. | Bestyrelsen besluttede, at fremsende følgende emner til formanden for Grundejerforeningen til drøftelse på første orienterings og koordinationsmøde: * Fælles retningslinjer for hunde
* Aktivitets- og idrætsdag sommer 2012
* Hovedvagten, vedligeholdelsesplan, forslag om medborgerhus

Vedrørende hunde vil bestyrelsen efterspørge en beslutning om generelt gældende regler på Grundejerforeningens område (privat område), der kan udvides til at også at omfatte de kommunale arealer på Farum Kaserne. Initiativet til en fælles Aktivitets- og idrætsdag er ambitiøst, men bestyrelsen var enige om, at det skal prøves. Det kræver selvfølgelig en aktiv deltaget (nedsættelse af en projektgruppe) fra interesserede beboere i både Garnisonsparken, Fairway Village og fra os. Men det kan blive et fantastisk arrangement og god PR for Farum Kaserne, hvis vi kan gennemføre en sådan lokal ”byfest”. Grundejerforeningen har tidligere afvist at købe Hovedvagten af kommunen. Økonomien er simpelthen ikke til det, så længe Grundejerforeningen ikke er større end som nu. Vi synes dog, at det er synd at huset bare står og forfalder (manglende vedligeholdelse) og vil derfor opfordre til, at huset, indtil Farum kaserne er udbygget helt og Grundejerforeningen har økonomisk grundlag for evt. overtagelse, etableres som eksempel medborgerhus eller lignede.  | Bestyrelsen:møde den 12. januar 2012.  |
| 2. | De nyopførte huse på Stabsvænget har ikke fået loftsbeklædning i carportene og ej heller indbyggede lyskilder, som det er tilfældet for alle de eksisterende boliger. Vi mener, at dette kan være i strid med lokalplanen, hvorfor vi vil drøfte en evt. klage i samarbejde med Grundejerforeningen. Bestyrelsen er af den opfattelse at løsningen med fritliggende spær og et enkelt lysstofrør placeret bagerst i carporten ikke lever op til bestemmelsen om, *at alle overdækninger indenfor byggefeltet skal udføres ens.* Bestyrelsen fortsætter med at holde møder ad hoc. Der er derfor ikke fastlagt en møderække for 2012. Næste møde bliver dog allerede i februar, da generalforsamlingen står for døren. Parkeringen på Stabsvænget vil tage til efterhånden som der flytter beboere ind i de nye huse. Allerede på nuværende tidspunkt, har der været perioder med parkeringskaos på vejen. Det samme vil gøre sig gældende på Armévænget, når der bygges nyt her. Overordnet er det disponeret sådan, at alle huse har parkering til én bil i carport, og at husstande med bil nr. to henvises til at parkere denne bil på p-pladserne anlagt for enden af vejene. Når der gives byggetilladelse, er det et krav, at der etableres 1,5 parkeringsplads til hver bolig. I Regimentsparken har beboerne altså 1 plads i carporten og 0,5 på parkeringspladserne til bil nr. 2. Dette er således også tilfældet i Regimentsparken, når parkeringspladserne inddrages. **For nuværende henstiller bestyrelsen til almindelig sund fornuft og omtanke**. Vis hensyn, når du parkerer din bil; generer din parkering din genbo/nabo, kan han/hun uden gener eller vanskelighed bakke sin bil ud af carporten? Holder vi sådan, at en ambulance, brandbil og skraldemanden ubesværet kan komme igennem gaden?På sigt vil det nok blive nødvendigt, at forholde sig til og efterkomme de officielle regler for parkering for at undgå kaos.  | Bestyrelsen/Henriette/GFBestyrelsen**ALLE** |
|  | Husk at tjekke nyheder på [www.farumkaserne.dk](http://www.farumkaserne.dk)  |  |